CELEX: 32017R0586
Language: da
Date: 2016-07-14 00:00:00
Title: Kommissionens delegerede forordning (EU) 2017/586 af 14. juli 2016 om supplerende regler til Europa-Parlamentets og Rådets direktiv 2014/65/EU for så vidt angår reguleringsmæssige tekniske standarder for udveksling af oplysninger mellem de kompetente myndigheder, der indgår i samarbejde om tilsyn, kontrol på stedet og undersøgelser (EØS-relevant tekst. )

31.3.2017   
            
            
               DA
            
            
               Den Europæiske Unions Tidende
            
            
               L 87/382
            
         KOMMISSIONENS DELEGEREDE FORORDNING (EU) 2017/586
   af 14. juli 2016
   om supplerende regler til Europa-Parlamentets og Rådets direktiv 2014/65/EU for så vidt angår reguleringsmæssige tekniske standarder for udveksling af oplysninger mellem de kompetente myndigheder, der indgår i samarbejde om tilsyn, kontrol på stedet og undersøgelser
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (1), særlig artikel 80, stk. 3, tredje afsnit, og
   ud fra følgende betragtninger:
   
               (1)
            
            
               De oplysninger, der skal udveksles i henhold til direktiv 2014/65/EU, bør have et omfang og en karakter, der gør det muligt for de kompetente myndigheder at varetage deres tilsynsopgaver og -funktioner effektivt. Derfor er det nødvendigt for de kompetente myndigheder at kunne udveksle oplysninger, som sætter dem i stand til at overvåge fysiske og juridiske personers adfærd i deres respektive jurisdiktioner.
            
         
               (2)
            
            
               For at give de kompetente myndigheder mulighed for at føre effektivt tilsyn med investeringsselskaber, markedsoperatører og udbydere af datatjenester er det vigtigt for dem at udveksle relevante oplysninger om: generelle baggrundsforhold og stiftelsesdokumenter (herunder nationale stiftelsesdokumenter eller andre dokumenter, der giver indsigt i en enheds struktur og operationelle aktiviteter), proceduren for meddelelse af tilladelse, investeringsselskabers ledelsesorganer, herunder f.eks. oplysninger, der kan bekræfte egnetheden af ledelsesorganets medlemmer, som f.eks. deres erhvervserfaring (inklusive deres cv med angivelse af relevant uddannelse, tidligere erhvervserfaring og erhvervsmæssige aktiviteter eller andre relaterede funktioner, der i øjeblikket kræves, jf. direktiv 2014/65/EU), medlemmernes omdømme, aktionærer og selskabsdeltagere med kvalificerede andele, f.eks. selskabsoplysninger og omdømme, et selskabs tilladelse, herunder oplysninger om selskaber, som er blevet givet eller nægtet tilladelse, organisatoriske krav på regulerede markeder, meddelelse af tilladelse til udbydere af datatjenester, afkald på beskyttelse, der er blevet givet eller nægtet i forbindelse med klassificering af kunder som »professionelle«, sanktioner og håndhævelsesforanstaltninger, operationelle aktiviteter og relevant adfærds- og overholdelseshistorik.
            
         
               (3)
            
            
               Det er vigtigt at give de kompetente myndigheder mulighed for også at udveksle relevante oplysninger med henblik på effektiv overvågning af kreditinstitutter, når de yder investeringsservice eller udfører investeringsaktiviteter.
            
         
               (4)
            
            
               For at varetage deres tilsynsopgaver på en sammenhængende måde, er det også vigtigt, at de kompetente myndigheder kan udveksle relevante oplysninger, de måtte være i besiddelse af, herunder oplysninger om investeringsselskaber, markedsoperatører, udbydere af dataindberetningstjenester, kreditinstitutter, finansielle modparter, medlemmer af eller deltagere på regulerede markeder, multilaterale handelsfaciliteter eller personer, der er undtaget i medfør af artikel 2 eller 3 i direktiv 2014/65/EU. Desuden bør de kompetente myndigheder kunne udveksle relevante baggrundsoplysninger om personer, som yder investeringsservice uden den nødvendige tilladelse i henhold til direktiv 2014/65/EU.
            
         
               (5)
            
            
               Af konsekvenshensyn og for at sikre velfungerende finansmarkeder er det nødvendigt, at bestemmelserne i denne forordning og de tilsvarende nationale bestemmelser til gennemførelse i national ret af direktiv 2014/65/EU anvendes fra den samme dato.
            
         
               (6)
            
            
               Denne forordning er baseret på det udkast til reguleringsmæssige tekniske standarder, som Den Europæiske Værdipapir- og Markedstilsynsmyndighed (ESMA) har forelagt Kommissionen.
            
         
               (7)
            
            
               ESMA har anmodet om en udtalelse fra interessentgruppen for værdipapirer og markeder, der er nedsat i henhold artikel 37 i Europa-Parlamentets og Rådets forordning (EU) nr. 1095/2010 (2).
            
         
               (8)
            
            
               ESMA har ikke gennemført offentlige høringer om dette udkast til reguleringsmæssige tekniske standarder, da de vedrører udveksling af oplysninger mellem de kompetente myndigheder, der indgår i samarbejde om tilsyn, kontrol på stedet og undersøgelser, og dette blev anset for at være uforholdsmæssigt i forhold til deres anvendelsesområde og virkning —
            
         VEDTAGET DENNE FORORDNING:
   Artikel 1
   Anvendelsesområde
   De oplysninger, der skal udveksles mellem den kompetente myndighed, hvortil en anmodning om samarbejde fremsættes (den anmodede myndighed), og den kompetente myndighed, der fremsætter en anmodning om samarbejde (den anmodende myndighed) i henhold til artikel 80 direktiv 2014/65/EU, kan vedrøre følgende enheder:
   
               a)
            
            
               et investeringsselskab, en markedsoperatør eller en udbyder af dataindberetningstjenester, som er meddelt tilladelse i henhold til direktiv 2014/65/EU
            
         
               b)
            
            
               et kreditinstitut, der er meddelt tilladelse i henhold til Europa-Parlamentets og Rådets direktiv 2013/36/EU (3), og som yder investeringsservice eller udfører investeringsaktiviteter
            
         
               c)
            
            
               enhver anden fysisk eller juridisk person eller enhed eller sammenslutning i ikke-selskabsform, der ikke er nævnt i litra a) og b).
            
         Artikel 2
   Oplysninger, der skal udveksles vedrørende investeringsselskaber, markedsoperatører eller udbydere af dataindberetningstjenester
   1.   Når en kompetent myndighed beslutter at anmode om samarbejde, kan den anmode om følgende oplysninger vedrørende de i artikel 1, litra a), omhandlede enheder:
   
               a)
            
            
               generelle oplysninger og dokumenter vedrørende enhedernes stiftelse:
               
                           i)
                        
                        
                           oplysninger om enhedernes navn og adresse, adressen på deres hovedkontor og/eller vedtægtsmæssige hjemsted, kontaktoplysninger, enhedens nationale identifikationsnummer og uddrag af nationale registre
                        
                     
                           ii)
                        
                        
                           oplysninger om stiftelsesdokumenter, som enhederne er forpligtet til at have i henhold til den relevante nationale lovgivning
                        
                     
         
               b)
            
            
               oplysninger som fastsat i artikel 7, stk. 4, i direktiv 2014/65/EU vedrørende proceduren for meddelelse af tilladelse til en enhed, hvis disse oplysninger ikke findes i ESMA's offentlige register, som er oprettet i henhold til artikel 8, stk. 1, litra k), i forordning (EU) nr. 1095/2010
            
         
               c)
            
            
               de oplysninger om medlemmerne af enhedernes ledelsesorgan, eller de personer, der varetager den daglige ledelse af enhederne, som er blevet forelagt som led i proceduren for meddelelse af tilladelse, herunder:
               
                           i)
                        
                        
                           deres navn, personnummer (hvis et sådant anvendes i den pågældende medlemsstat), bopæl og kontaktoplysninger
                        
                     
                           ii)
                        
                        
                           oplysninger om den stilling, som disse personer er udnævnt til i virksomheden
                        
                     
                           iii)
                        
                        
                           en organisationsplan for ledelsesstrukturen eller udpegning af personer, der er ansvarlige for de aktiviteter, som enheden udfører i henhold til direktiv 2014/65/EU
                        
                     
         
               d)
            
            
               oplysninger, der er nødvendige for at vurdere egnetheden hos medlemmerne af ledelsesorganet eller de personer, der varetager enhedernes daglige ledelse, herunder:
               
                           i)
                        
                        
                           oplysninger om erhvervserfaring
                        
                     
                           ii)
                        
                        
                           oplysninger vedrørende et medlems eller en persons omdømme, herunder:
                           
                                       —
                                    
                                    
                                       oplysninger om straffeattester eller strafferetlige efterforskninger eller straffesager, relevante civilretlige og administrative sager samt disciplinære foranstaltninger (herunder frakendelse af retten til at være leder af et selskab eller konkurs, insolvens eller lignende procedurer) ved hjælp af en officiel attest, hvis en sådan anvendes, eller et andet tilsvarende dokument
                                    
                                 
                                       —
                                    
                                    
                                       oplysninger om igangværende undersøgelser, tvangsfuldbyrdelse, sanktioner eller andre håndhævelsesbeslutninger over for en person
                                    
                                 
                                       —
                                    
                                    
                                       afslag på registrering, tilladelse, medlemskab eller licens til at handle, drive virksomhed eller udøve et erhverv, inddragelse, tilbagekaldelse eller ophør af registrering, tilladelse, medlemskab eller licens eller udelukkelse fra et reguleringsorgan eller offentligt organ eller fra en erhvervsmæssig organisation eller sammenslutning
                                    
                                 
                                       —
                                    
                                    
                                       afskedigelse fra en stilling, et betroet hverv, et forvaltningsforhold eller lignende
                                    
                                 
                     
         
               e)
            
            
               oplysninger om aktionærer og selskabsdeltagere med en kvalificeret andel, herunder:
               
                           i)
                        
                        
                           listen over personer med en kvalificeret andel
                        
                     
                           ii)
                        
                        
                           for aktionærer, der er medlemmer af en koncern, en organisationsplan for koncernen med oplysninger om de aktiviteter, som udføres af de enkelte selskaber inden for koncernen, og de selskaber eller personer i koncernen, der er omfattet af bestemmelserne i direktiv 2014/65/EU
                        
                     
                           iii)
                        
                        
                           oplysninger og dokumenter, der er nødvendige for at vurdere deres egnethed
                        
                     
         
               f)
            
            
               oplysninger om organisationsstruktur, arbejdsvilkår og overholdelse af kravene i direktiv 2014/65/EU, herunder:
               
                           i)
                        
                        
                           oplysninger om compliance- og risikostyringspolitik og procedurer, der kræves i henhold til direktiv 2014/65/EU i forhold til enheder og deres tilknyttede agenter
                        
                     
                           ii)
                        
                        
                           dokumentation om enhedernes overholdelse, herunder oplysninger, som de kompetente myndigheder besidder
                        
                     
                           iii)
                        
                        
                           oplysninger om de organisatoriske og administrative ordninger, der er udformet med henblik på at forebygge interessekonflikter som defineret i artikel 23 i direktiv 2014/65/EU
                        
                     
                           iv)
                        
                        
                           i tilfælde af investeringsselskaber, der konstruerer finansielle instrumenter med henblik på salg til kunder, oplysninger om proceduren for godkendelse af hvert enkelt finansielt instrument, herunder oplysninger om målmarkedet og distributionsstrategi samt oplysninger om deres ordninger for revisionspolitik
                        
                     
                           v)
                        
                        
                           med hensyn til investeringsselskaber, oplysninger om deres forpligtelser i henhold til Europa-Parlamentets og Rådets direktiv 97/9/EF (4)
                           
                        
                     
                           vi)
                        
                        
                           oplysninger, der kan rekvireres fra investeringsselskaber i overensstemmelse med de aktiviteter og krav, der er specificeret i artikel 16 i direktiv 2014/65/EU
                        
                     
         
               g)
            
            
               oplysninger om tilladelser til investeringsselskaber i henhold til artikel 5-10, i direktiv 2014/65/EU
            
         
               h)
            
            
               oplysninger om tilladelser til regulerede markeder og udbydere af dataindberetningstjenester i henhold til henholdsvis artikel 44, 45 og 46 og artikel 59-63 i direktiv 2014/65/EU
            
         
               i)
            
            
               oplysninger om afkald på beskyttelse, som er givet til eller nægtet kunder, der efter anmodning kan behandles som professionelle kunder, jf. bilag II til direktiv 2014/65/EU
            
         
               j)
            
            
               oplysninger om sanktioner og håndhævelsesforanstaltninger over for enhederne, herunder:
               
                           i)
                        
                        
                           oplysninger om sanktioner over for en enhed eller et medlem af ledelsesorganet eller personer, som varetager enhedens daglige ledelse
                        
                     
                           ii)
                        
                        
                           oplysninger vedrørende overtrædelser begået af enheder eller af personer, der varetager ledende stillinger
                        
                     
                           iii)
                        
                        
                           oplysninger om straffeattester, strafferetlige eller administrative efterforskninger eller sager, relevante civilretlige og administrative sager samt disciplinære foranstaltninger ved hjælp af en officiel attest, hvis en sådan anvendes, eller et andet tilsvarende dokument
                        
                     
         
               k)
            
            
               oplysninger vedrørende de operationelle aktiviteter og relevant adfærds- og overholdelseshistorik for så vidt angår emnet for anmodningen, herunder:
               
                           i)
                        
                        
                           oplysninger om en enheds forretningsaktiviteter i overensstemmelse med direktiv 2014/65/EU
                        
                     
                           ii)
                        
                        
                           interne referater eller dokumentation, der opbevares af selskaber og filialer med henblik på den relevante kompetente myndigheds kontrol
                        
                     
         
               l)
            
            
               alle andre oplysninger, der er nødvendige for samarbejde om tilsyn, kontrol på stedet og undersøgelser, jf. artikel 80, stk. 1, i direktiv 2014/65/EU.
            
         2.   Hvis en medlemsstat kræver, at et tredjelandsselskab opretter en filial i henhold til artikel 39, stk. 1 og 2, i direktiv 2014/65/EU, kan den kompetente myndighed i en anden medlemsstat anmode den myndighed, der er ansvarlig for tilsynet med den pågældende filial, om oplysninger fra hjemlandets myndighed vedrørende tilladelsen til åbningen af filialen, herunder:
   
               a)
            
            
               oplysninger, der er relevante for overvågningen af overholdelsen af Europa-Parlamentets og Rådets forordning (EU) nr. 600/2014 (5), eller bestemmelser og foranstaltninger, der er vedtaget til gennemførelse af direktiv 2014/65/EU
            
         
               b)
            
            
               svar afgivet af ledelsesorganet for tredjelandsinvesteringsselskabet eller personer, som varetager enhedens daglige ledelse, på spørgsmål fra den kompetente myndighed.
            
         Artikel 3
   plysninger, der skal udveksles vedrørende kreditinstitutter
   Når en kompetent myndighed beslutter at anmode om samarbejde, kan den anmode om følgende oplysninger vedrørende de i artikel 1, litra b), omhandlede enheder:
   
               a)
            
            
               de oplysninger, der er nævnt i artikel 2, stk. 1, litra a), f), i) og j)
            
         
               b)
            
            
               alle yderligere oplysninger, der er relevante for overvågning af kreditinstitutternes overholdelse af forordning (EU) nr. 600/2014 eller bestemmelser og foranstaltninger, der er vedtaget til gennemførelse af direktiv 2014/65/EU
            
         
               c)
            
            
               alle andre oplysninger, der er nødvendige for samarbejde om tilsyn, kontrol på stedet og undersøgelser, jf. artikel 80, stk. 1, i direktiv 2014/65/EU.
            
         Artikel 4
   Oplysninger, der skal udveksles vedrørende de i artikel 1, litra c), omhandlede personer
   1.   Når en kompetent myndighed beslutter at anmode om samarbejde vedrørende de i artikel 1, litra c), omhandlede fysiske personer, kan den som minimum anmode om personens navn, fødselsdato og fødested, personnummer, adresse og kontaktoplysninger.
   2.   Når det drejer sig om juridiske personer eller en enhed eller sammenslutning i ikke-selskabsform som omhandlet i artikel 1, litra c), kan en kompetent myndighed som minimum også anmode om dokumentation for virksomhedens navn og hovedkontorets registrerede adresse samt postadresse, hvis denne er forskellig fra den registrerede adresse, kontaktoplysninger, det nationale identifikationsnummer, registrering af retlig form i overensstemmelse med relevant national lovgivning samt en fuldstændig liste over de personer, der varetager den daglige ledelse, med oplysninger om disses navn, fødselsdato og fødested, adresse, kontaktoplysninger samt personnummer.
   3.   De kompetente myndigheder kan desuden anmode om udveksling af følgende oplysninger vedrørende personer, der yder investeringsservice eller udfører investeringsaktiviteter uden den nødvendige tilladelse eller registrering, jf. direktiv 2014/65/EU:
   
               a)
            
            
               nærmere oplysninger om den investeringsservice, der ydes, og de investeringsaktiviteter, der udføres
            
         
               b)
            
            
               nærmere oplysninger om eventuelle personer, der vides at være blevet kontaktet af fysiske og juridiske personer i forbindelse med ydelse af investeringsservice eller udførelse af investeringsaktiviteter uden den nødvendige tilladelse eller registrering.
            
         4.   De kompetente myndigheder kan under alle omstændigheder anmode om oplysninger vedrørende de i artikel 1, litra c), omhandlede personer, der er indhentet i overensstemmelse med og relevante for overvågning af overholdelsen af forordning (EU) nr. 600/2014 eller bestemmelser vedtaget til gennemførelse af direktiv 2014/65/EU, eller anmode om alle andre oplysninger, der er nødvendige for samarbejde om tilsyn, kontrol på stedet eller undersøgelser, jf. artikel 80, stk. 1, i direktiv 2014/65/EU.
   Artikel 5
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den dato, der er nævnt først i artikel 93, stk. 1, andet afsnit, i direktiv 2014/65/EU.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juli 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 173 af 12.6.2014, s. 349.
   
      (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
   
      (3)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).
   
      (4)  Europa-Parlamentets og Rådets direktiv 97/9/EF af 3. marts 1997 om investorgarantiordninger (EFT L 84 af 26.3.1997, s. 22).
   
      (5)  Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012. (EUT L 173 af 12.6.2014, s. 84).